
1. Въведение
1.1 Предистория 
Стратегията е основен програмен документ за единен подход към предоставянето на социални услуги на територията на община Черноочене, за постигане на ефективно планиране, разкриване, финансиране и договаряне на социалните услуги. Основание за това ни дава разбирането, че социалните услуги са един от основните инструменти по пътя на изпълнение на основните направления: деинституционализация и социално включване на уязвими групи и лица. Настоящата Стратегия ще даде възможност да се изгради мрежа от устойчиви, необходими и желани услуги в общината.

Стратегията е основана на визията за достъпни, качествени и ефективни социални услуги, отговарящи на нуждите на потребителите. Ангажираното участие на всички заинтересовани страни осигуряват социално включване, живот в подкрепяща общност и пълноценна реализация. 
Стратегическите и свързаните с тях конкретни цели, дейности и индикатори за измерване на постигнатите резултати, са изведени въз основа на преглед на капацитета и ресурсите, с които понастоящем разполага община Черноочене.  

1.2 Обхват и фокус на стратегията 
Стратегическото планиране има за цел да преодолее неравномерното развитие на социални услуги и достъпа до тях. Стратегията включва социалните услуги, които предстои да бъдат разкрити, както и съществуващите вече услуги (посочва се дали те трябва да бъдат запазени в техния настоящ вид или преструктурирани). Формулирани са дейностите в сферата на социалното подпомагане и свързаните с тях сфери (здравеопазване, образование, заетост, жилищна политика и инфраструктура), които имат ключово значение за социалното включване, деинституционализация и възможности за решаване на проблемите на рисковите групи и индивиди. 

Включените в стратегията социални услуги се отнасят за всички рискови групи на територията на общината. В  рамките на стратегията са изведени приоритети както по отношение на целевите групи, така и по отношение на видовете услуги за периода на действието и́. 

1.3 Съответствие с международни, национални и местни политики
1.3.1. Национални приоритети в развитието на социалните услуги
Възприемането на определени социално-политически практики и установяването на конкретен модел на социална политика е следствие от сложно взаимодействие между политически, икономически, културни и международни фактори.  
Реформите по отношение на развитието на модерни социални услуги започна през 2000 година в сферата на услуги за деца, а след това се премина към предоставяне на услуги за възрастни. На пазара на социалните услуги се появяват такива, които индивидуализират подхода към лицата и групите в риск с основна цел - интегриране в социалните общности. Въведени са отговорности на общината при управлението на социалните услуги на местно ниво. Последователната практика на децентрализация намери израз и във въвеждането на регламентите на публично-частното партньорство.  

1.3.2. Стратегически документи 

1.3.2.1. Международни документи
При разработването на стратегическите документи на местно и областно ниво се прилагат принципите, утвърдени в международни нормативни актове, в сферата на социалното развитие, като: 

· Всеобща декларация за правата на човека на ООН; 

· Конвенция на ООН за правата на детето; 
· Конвенция за правата на хората с увреждания на ООН; 
· Международния пакт за социални, икономически и културни права. 

1.3.3.2. Национални документи
· Национален доклад по стратегиите за социална закрила и социално включване 2008 – 2010 година. 

· Национална стратегия за детето 2008 – 2018 година. 

· Национална стратегия за демографско развитие на Република България 2006 – 2020 година. 

· Стратегия за осигуряване на равни възможности на хората с увреждания 2008 – 2015 година. 

1.3.3.3. Документи на областно и общинско ниво в община Черноочене
· Областна стратегия за развитие на област Кърджали (2005 – 2015). 

· Общински план за развитие на община Черноочене 2007-2013г. 

· Областна стратегия за развитие на социалните услуги в Област Кърджали (2011 – 2015). 

Общинската стратегия следва и принципите на законосъобразност и обвързаност с нормативната уредба на Република България – Конституция, Семеен кодекс, Кодекс на труда, Наказателен кодекс, Закон за закрила на детето, Закон за социално подпомагане, Закон за местното самоуправление и местната администрация, Закон за интеграция на хората с увреждания, Закон за закрила от дискриминация и др., както и съответните подзаконови нормативни актове.

След приемането на нова стратегия в социалната политика и въвеждането на множество законодателни промени по посока подобряване живота на рисковите групи в обществото, българското правителство подписва Съвместен меморандум по включването, фокусиран върху въпросите на политиката по социално включване и необходимите дейности за неговото реализиране на местно и национално ниво. Реформите в социалната сфера кореспондират с препоръките на Европейския съюз в сферата на социалната политика.

Сред основните задачи в сферата на социалната политика са стимулирането на децентрализацията и разработването на общински стратегии за развитие и предоставяне на социални услуги в общността, отговарящи на местните приоритети. 

2. Изводи от анализа на ситуацията и оценка на потребностите в община Черноочене
2.1. Основни изводи от анализа на ситуацията и оценката на потребностите

В демографското развитие на община Черноочене за периода 2005 – 2009 година, не се наблю​дават големи изменения. Благоприятна е възрастова структура на населението, което е важно условие за неговото възпроизводство в перспектива. През последните години се запазват положителни стойности на естествения прираст. Населението в трудоспособна възраст е с висок дял, което е благоприятен фактор за социално-икономическото разви​тие на общината. 

Демографските проблеми на община Черноочене са свързани с цялостното й социално-икономическо развитие. 
Демографската картина в региона е сравнително добра , в контекста на същата по отношение на региона и областта , но това не бива да е причина да не се анализира ситуацията и бъдат предприети действия и мерки в тази насока .                 
Зависимостта от тютюнопроизводството в селата, заедно с ниската степен на образованост и застаряващо население, не позволява да се разгърнат съвременни производства на алтернативни селскостопански култури. Липсата на поминък, социални услуги и инфраструктура застрашава обезлюдяването на малките населени места в близките.
Преобладаващият брой на микро и малките фирми до 50 човека в общината, характеризиращи се с ниска добавена стойност, определя общинската икономика като нискоефективна. Малкият и среден бизнес се развива самостоятелно, без връзки с го​леми водещи предприятия, което създава неопределеност в развитието му и крие риск от структурна неустойчивост. 

Наличието на много природни забележителности и културно-историческо наследство от световна величина, подходящи за развитие на туризъм, все още е неизползван потенциал за развитие, поради липса на подходяща туристическа инфраструктура, навици и умения за предлагане на “завършен туристически продукт”.

Анализирайки състоянието на безработицата в община Черноочене се очертават следните проблеми: висок дял на безработните мъже; на безработните с основно и по-ниско образование; на безработните  без квалификация. Липсата на възможности за мъжката работна ръка я принуждава да търси реа​лизация във вътрешността на страната или в чужбина;


Основните недостатъци и проблеми на системата за здравеопазване са свързани със: недостига на общо практикуващи лекари; лица без здравни осигуровки. 
При анализиране на ситуацията по отношение на предоставяне на образователни  услуги в община Черноочене като основни проблеми се открояват: намаляване броя на децата в училищна възраст; оптимизиране на училщната мрежа; съществуване на паралелки под определения минимален праг и сформиравето на слети паралелки. 
Анализът на образователното равнище показва добро образователно ниво професионална квалифицираност на населението на общината.
По отношение на жилищните условия, може да се направи заключение, че Общината не е в състояние да  задоволи жилищните потребности на всички нуждаещи се млади и социално слаби семейства, на лицата с различна степен на увреждания. 

2.2. Изводи за наличните социални услуги

· В община Черноочене услугите, свързани с оказване подкрепа на родители и деца (напр. училище за родители, училищна подкрепа, информиране на децата за техните права и отговорности, услуги за свободното време на деца) са ограничени. 
· Повечето от съществуващите услуги за деца и възрастни лица в община Черноочене имат нужда от разширяване на достъпа до тях, което ще обезпечи не само пълния капацитет на услугата, но ще подобри значително качеството на предлаганите дейности в тях. 

· За най-желаната услуга от потребителите е „личен асистент” – за 2010 г. ползващите услегата са 18. 
· Развитие на услугите  „социален асистент” и „домашен помощник”. 

2.2.1. Изводи за услугите за деца: 

· Необходимо е да се направи проучване и да се предвидят нови видове социални услуги за деца и за подкрепа на техните родители.

· Няма гарантиран набор от услуги по превенция, които да оказват подкрепа на родители и деца, които да подпомагат отглеждането и възпитанието на децата.

· Услугите за превенция на рискови групи деца са крайно ограничени. Съществуващата услуга по-вече е цантрирана към децата и почти не се отнася към родителите и налични рискови групи в общината (бедни и самотни родители с нисък родителски капацитет, необразовани родители, подкрепа на осиновители).

· Приемната грижа е неразвита в общината. Настаняването при близки и роднини не се използва пълноценно като ресурс за отглеждане на децата.

2.2.2. Изводи за услугите за възрастни  и стари хора:

· Услугите, които се предоставят за възрастни хора са основно по национални и оперативни програми. Същите нямат постоянен характер и тази рискова група остава често извън обхвата на социални услуги в общността. Най-засегнато е населението от селските райони;
· Най-развитата услуга в общността за стари хора е Домашният социален патронаж, който би могъл да  разшири обхвата на дейностите за подобряване на социалната подкрепа на клиентите чрез търсене на възможности за допълнително финансиране, което да намали броя на хората, които се отказват от ползване на услугата, поради завишаване на таксите.

· Необходимо е да се направи проучване и да се предвидят нови видове социални услуги за възрастни хора с увреждания и стари хора.
· Необходимо да се увеличи обхвата на ДСП. 

· Персоналът на услугите за деца и възрастни с увреждания е недостатъчен и се нуждае от системна подкрепа по отношение на методическа подкрепа, обучение и супервизия.

3. Визия и цели
3.1. Визия
 Общинската стратегия за социални услуги в община Черноочене има за цел да се развият и създадат разнообразни и качествени социални услуги, които да допринасят за подобряване качеството на живот, самостоятелност, пълноценната реализация и грижа за възрастни лица, деца и семейства в неравностойно положение.
3.2. Ценности и принципи
Настоящата общинска стратегия утвърждава следните ценности и принципи при планирането и предоставянето на социални услуги:

· Солидарност, толерантност и прилагане на недискриминационни практики; 

· Зачитане на човешките права и съответствие на социалните услуги с добрите международни практики; 

· Интересите на детето и потребителите да бъдат водещи при планиране и предоставяне на социални услуги; 

· Съответствие с реалните потребности на потребителите; 

· Осигуряване на достатъчно социални услуги, даващи възможност за личен избор на потребителя;

· Равен достъп до услуги за всички рискови групи и уязвими общности, живеещи на територията на общината; 

· Насърчаване на услугите в общността; 

· Ефективност и ефикасност на социалните услуги; 

· Прозрачност и отчетност при планирането и усвояването на финансовите средства; 

· Осигуряване на подкрепа на персонала за развитие на професионалната квалификация и умения в съответствие с новите изисквания и стандарти;
· Равноправно и ангажирано участие на всички заинтересовани страни – институции, бизнес и граждански сектор, при планирането, разкриването, развитието и предоставянето на социални услуги.
3.3. Направления и приоритети на общинската стратегия. 
Стратегията обхваща:
· Развитие и усъвършенстване на съществуващите социални услуги през следващите 5 години (2011 - 2015); 

· Разкриване на нови социални услуги за изведените приоритетни целеви групи; 

· Развитие на партньорства; 

· Подобряване качеството на социалните  услуги в община Черноочене 

За да се постигне качествена промяна в социалната среда и желаното бъдещо равнище на социалните услуги, предначертано от визията на Стратегията, е необходима целенасочена интервенция в няколко приоритетни направления. 

Избраните приоритетни направления за съдържанието на социалните услуги включват:

Приоритетно направление 1: 
Преодоляване на социалното изключване на уязвими групи и лица.

Стратегията ще допринесе за създаването на добър модел на грижи за хората в неравностойно социално положение, осигурявайки достъп до качествени социални,  здравни  и образователни услуги в общността. 
Приоритетно направление 2: 
Грижа за старите хора за по-добър и достоен живот.

Създаване на условия за предоставяне на качествени грижи за старите хора, насочени към по-добър социален живот, като се съблюдава принципа за независимост и се съобразяват с индивидуалните им потребности и желания. 

Функционалните приоритетни направления, които подпомагат ефективното изпълнение на основните дейности обхващат:

Приоритетно направление 3: 
Развитие на човешките ресурси.

При на анализа на потребностите от социални услуги се очерта важната роля на Общината в процеса на планирането и управлението на услугите. 
Недостигът на квалифициран персонал за разкриване на социалните услуги е  един от основните рискове за реализацията на Стратегията. Затова изграждането на необходимия капацитет за управление и за предоставяне на социални услуги се очертава като крайно необходима мярка – условие както за изпълнението на планирания обем социални услуги и мерки, така и за постигане на качеството на услугите в съответствие със съвременните стандарти. 

Приоритетно направление 4: 
Изграждане на партньорства.

Въвеждането на ефективна система от социални услуги изисква изграждане и развитие на партньорства между различните сектори - институции, бизнес и граждански структури. 

3.4.Приоритетни целеви групи
Приоритетните целеви групи, към които са насочени социалните услуги и мерки за социално включване в община Черноочене са:

· Семейства с деца в риск; 

· Деца в риск, включително необхванати, отпаднали и в риск от отпадане от училище; 

· Деца и лица с увреждания; 

· Хора в риск от всички целеви групи, живеещи в изолирани малки населени места, без достъп до социални и др. услуги; 

· Стари хора,  самотно живеещите в изолирани селски райони; 

3.5. Цели
3.5.1. Общи и специфични цели
Във всяко приоритетно направление на Общинската стратегия са набелязани общи и специфични цели, мерки и дейности:
Приоритетно направление 1: 
Преодоляване на социалното изключване на уязвими групи и лица 
Обща цел 1. Развитие на услуги за социално включване на групи и лица в неравностойно положение.

Специфична цел 1.1.  Развитие на социални, здравни и превантивни услуги за уязвими групи, основани на принципите на мобилната работа, здравно-социалния подход в общността.

Мярка 1.1.1. Разкриване и развитие на центрове за предоставяне на социални, здравни и превантивни услуги в общността.

Мярка 1.1.2. Проучване на рисковите групи, които бяха отразени в анализа на потребностите от социални услуги, но за които няма достатъчно данни за структурата, обхвата и конкретните нужди от социални услуги – лица с ментални проблеми; зависими или злоупотребяващи с психоактивни вещества и алкохол; лица с асоциално поведение; деца със специални образователни потребности, които не ползват услугите на Ресурсния център; непълнолетни родители; деца в непълни семейства; деца в риск от отпадане от училище; деца, чиито родители са в чужбина; деца жертва на насилие; други.
Специфична цел 1.2. Развитие на социални, здравни и превантивни услуги за лица, жертва на насилие, с рисково поведение  
Мярка 1.2.1. Предоставяне на услуги за помощ и подкрепа на лица, жертва на насилие, с рисково поведение и за лица, нуждаещи се от подкрепа за ресоциализация. 

Дейност 1.2.1.2. Изграждане на ефективна система за взаимодействие между РЗИ, общопрактикуващите лекари, гинеколози, ТЕЛК, ЛКК и Д”СП” за превенция на здравето, ранна диагностика на заболявания, рисково поведение и други.  Пълноценно използване на ресурса на програма СИНДИ – насачена предимно към лицата от женски пол и деца 
Специфична цел 1.3. Да се осигурят условия за пълноценен и достоен живот на хората с увреждания в семейна среда чрез разкриване и разширяване на услуги и грижи в общността.

Мярка 1.3.1. Подобряване качеството и разширяване на обхвата на съществуващите услуги за лица в неравностойно положение.

Дейност 1.3.1.2. Участие на община Черноочене в осъществяването на проекти за предоставяне на социални услуги „Личен асистент”, „Социален асистент” и „Домашен помощник”.

Дейност 1.3.1.3. Проучване на потребността от социална услуга „Домашен социален патронаж”.
Дейност 1.3.1.4. Продължаване работата в общината за подобряване на инфраструктурата за облекчаване достъпа на хората с увреждания до сгради и институции.

Мярка 1.3.2. Разкриване и развитие на дневни центрове и услуги в домашна среда.

Дейност 1.3.2.1. Разкриване на Дневен център за младежи и възрастни хора с увреждания.

Дейност 1.3.2.2. Използване капацитета на Ресурсен център/Кърджали/ за подпомагане на интегрираното обучение и възпитание на деца и ученици със специални образователни потребности.  

Мярка 1.3.3. Разкриване и развитие на услуги, подпомагащи заетостта на хора с увреждания.

Мярка 1.3.4. Разкриване на резидентен тип грижа от семеен тип, подпомагаща деинституционализацията на настанените в институции на територията на страната хора с увреждания.
Дейност 1.3.5.1. Изграждане на  защитено жилище за хора  с лека  умствена изостаналост. 

Приоритетно направление 2: 

Грижа за старите хора за по-добър и достоен живот 
Обща цел 2. Изграждане и развитие на услугите за спокоен и достоен живот на старите хора.
Специфична цел 2.1. Разкриване и развитие на качествени социални услуги в общността, адекватни на потребностите и интересите на старите хора.

Мярка 2.1.2. Разширяване на услугите „Социален асистент”, „Домашен помощник” и „Домашен социален патронаж”. 

Приоритетно направление 3: 
Развитие на човешките ресурси 
Обща цел 3: Повишаване качеството на социалните услуги чрез създаване на система за развитие на човешките ресурси.
Специфична цел 3.1. Развиване на капацитет за наблюдение, оценка и контрол за повишаване качеството на социалните услуги.

Мярка 3.1.1.Утвърждаване ролята на Обществения съвет по социално подпомагане и услуги в община Черноочене като орган за  наблюдение, оценка и контрол на предоставяните социални услуги.
Дейност 3.1.1.1. Разработване и приемане на годишен план  за дейността на Обществения съвет по социално подпомагане и услуги в община Черноочене.
Дейност 3.1.1.2. Проучване на възможностите за използване на здравни медиатори в община Черноочене.
Специфична цел 3.2. Изграждане и развитие на капацитет за планиране и управление на социалните услуги.

Мярка 3.2.1. Повишаване качеството на планиране и управление на социалните услуги в община Черноочене

Специфична цел 3.3. Изграждане и развитие на система за повишаване на професионалната компетентност на лицата и организациите, предоставящи социални услуги.

Мярка 3.3.1. Разработване на програма за обучение и методическа подкрепа на лицата и организациите, предоставящи социални услуги.


Дейност 3.3.1.1. Проучване на нуждите от обучение на заетите в социалната сфера.
Дейност 3.3.1.2. Изготвяне на годишен график за провеждане на обучения и оказване на методическа подкрепа на лицата и организациите, предоставящи социални услуги.
Приоритетно направление 4: 
Изграждане на партньорства
Обща цел 4: Повишаване качеството на социалните услуги чрез изграждане и развитие на партньорства между  общините и организациите от различните сектори в община Черноочене.

Специфична цел 4.1.  Да се развива междуобщинското партньорство в предоставянето на социални услуги.

Мярка 4.1.1. Създаване на система за обмен на информация между общините от област Кърджали за наличните социални услуги и техния капацитет, с цел максимално използване на ресурсите.
Специфична цел 4.2. Да се утвърдят ефективни механизми за междусекторно партньорство за развитие на различни видове социални услуги.

Мярка 4.2.1. Разработване на  координационен механизъм за ранно идентифициране и работа с лица и семейства, при които съществува риск от изоставяне на деца.

Мярка 4.2.2. Насърчаване участието на бизнеса и гражданския сектор за партньорство с община Черноочене при разработването на проекти в социалната сфера.

3.5.2. Ключови индикатори за реализиране на Стратегията.
Постигането на набелязаните дългосрочни и конкретни цели в рамките на следващите пет години ще създаде условия за устойчиво подобряване на качеството на живота и жизнения стандарт на рисковите групи и общности в неравностойно положение. 

Основните индикатори за промяната в системата на социалните услуги са:

· Предоставени нови социални услуги чрез разкриване на Защитено жилище и Дневен център 
· Повишен капацитет за управление на социалните услуги 
· Развити партньорства за социално включване на уязвими общности и рискови групи – разработен координационен механизъм за ранно идентифициране и работа с лица и семейства, при които съществува риск от изоставяне на деца; 
· Подобрени условия за самостоятелен живот в домашна среда на лицата с увреждания чрез предоставяне на услугите домашен социален патронаж, домашен помощник, социален и личен асистент; 

· Осигурени услуги, подкрепа и грижи в домашна среда от старите хора с приоритетно обхващане на самотно живеещите. 

4. Отговорности и роли в изпълнението на Общинската стратегия
4.1. Общината
Общината отговаря за изпълнението на Общинската стратегия за развитие на социалните услуги. Разработва, приема и осъществява годишни планове за развитие на социалните услуги. Развива интегрирани политики в подкрепа на лица и групи в риск. Осъществява мониторинг и оценка на качеството на социалните услуги. 
Роля и отговорности на Общинския съвет:

· Обсъжда и приема Общинска стратегия за развитие на социални услуги на територията на общината и годишния план за изпълнението й по предложение на Кмета на общината; 

· Одобрява доклад за изпълнението на годишния план за развитие на социални услуги по предложение на Кмета на общината; 

· Съгласува проектни предложения за финансиране на социални услуги, които ще се развиват на територията на общината. 

Кметът на общината:
· Организира изработването на общински програми и планове за развитие на социални услуги на територията на общината и след съгласуване с Обществения съвет по социално подпомагане и услуги, ги внася за обсъждане и приемане от Общинския съвет;

· Ръководи, организира и контролира дейността по изпълнението на общинския план за развитие на социални услуги;

· Търси възможности за финансиране от различни източници за реализиране на социални услуги, заложени в Общинската стратегия.

Общественият съвет по социално подпомагане и услуги:

Общественият съвет по социално подпомагане и услуги е консултативен орган към общината за осъществяване на сътрудничество, координация и консултация между община, държавни органи и доставчици на социални услуги с цел реализиране на социалната политика в общината. Неговата роля е:

· Обсъжда Общинската стратегия и осъществява обществен контрол върху развитието на социалните услуги и инициативи;

· Стимулира развитието на междусекторното партньорство за реализиране на Стратегията на територията на общината;

· Съдейства за координиране на дейността по предоставяне на социални услуги, съгласно ЗСП;

· Осъществява контрол върху качеството на социалните услуги в съответствие с утвърдените критерии и стандарти;

· Изготвя становища за откриване и закриване на специализирани институции за социални услуги на територията на общината.

4.2. Дирекция „Социално подпомагане” - Кърджали (с отделите си „Хора с увреждания и социални услуги” и „Закрила на детето”):

· Съвместно с Общинска администрация – Черноочене работи за осъществяване на държавната политика в областта на социалното подпомагане и предоставянето на социални услуги, съдейства за реализирането на програми и проекти в тези области;

· Подава информация за дейността си в областта на социалното подпомагане и социалните услуги на Кмета на община Черноочене, Общински съвет и Обществения съвет по социално подпомагане и услуги;
· Прави проучвания за лицата и групите в риск, идентифицира техните потребности и прави предложения до Кмета на общината за разкриване на нови социални услуги;
· Прави предложения до Регионалната дирекция „Социално подпомагане” за откриване, реформиране и закриване на социални услуги, съобразно планираните дейности в Стратегията;

· Дирекция „Социално подпомагане” и отдел „Закрила на детето” управляват случаите на хората и децата в риск; разработват оценки и индивидуални планове за децата и лицата, настанени в  специализирани институции;

· Събира и актуализира данни за базовите индикатори и резултатите от изпълнение на социалните услуги.
4.3. РИО на МОМН – Кърджали:

Регионалният инспекторат по образование на МОМН - Кърджали координира и изпълнява

дейности, свързани с осигуряването на достъп до качествено образование на деца и ученици, интеграция в системата на образование на рискови групи (необхванати, отпаднали и нередовно посещаващи училище).

Важна роля в реализацията на мерките в сферата на образованието, заложени в Стратегията, изпълняват Екипът за комплексно педагогическо оценяване към РИО на МОМН, както и Ресурсният център за подпомагане на интегрираното обучение и възпитание на деца и ученици със специални образователни потребности (РЦПИОВДУСОП).

 РИО на МОМН - Кърджали:

· Оказва съдействие и подпомага интеграцията в системата на образование на децата с увреждания отглеждани в семействата;

· Осигурява методическо ръководство и насърчава училищата за развитие на дейности съвместно с ЦОП и НПО за работа с рискови групи ученици; за разработване на програми и проекти: за превенция на рисковото поведение на деца; за реинтеграция в системата на образование на отпаднали ученици, за задържането им в училище чрез участие в извънкласни дейности според индивидуалните им интереси и за наваксване на образователни пропуски;

· Осигурява контрол върху обхващането на всички деца на територията на община Черноочене в предучилищна подготовка и възпитание, върху редовното посещение на ученици в училище. Предоставя информация на Община Черноочене за броя на необхванатите деца, както и за броя на учениците, които са отпаднали или са в риск да отпаднат от училище.

4.4. Дирекция Бюро по труда

· Съвместно с Общинска администрация–Черноочене и институциите от други сектори работи за осъществяване на държавната политика по заетостта и обучението на възрастни от рисковите групи, определени в Общинската стратегия за развитие на социалните услуги;

· Подпомага разработването и реализирането на  програми и мерки за насърчаване на заетостта и предприемачеството на лица в риск - възрастни с увреждания, младежи напускащи специализирани институции, младежи, отпаднали от училище, трайно безработни; 

· Консултира младежи, напуснали институции с цел професионално ориентиране, повишаване на квалификацията и осъществява посредничество при намиране на работа;
· Осъществява посредничество между работодатели и безработни от рисковите групи с цел намиране на работа.
4.5. Регионална здравна инспекция  – Кърджали
· Регионалната здравна инспекция осъществява държавната здравна политика на територията на съответната област;

· Осъществява методическо ръководство върху дейността на звеното в общинската администрация, изпълняващо функции в сферата на здравеопазването;

· Координира и контролира дейностите по изпълнение на национални и регионални здравни програми на територията на съответната област;

· Съвместно с Общинска администрация–Черноочене разработва и осъществява програми за подобряване здравето на населението в общината и работа с рискови групи.
4.6.    Механизми на партньорство с други общини и сектори
Ефективното междусекторно и междуобщинско партньорство ще допринесе за изграждане на оптимална мрежа от социални услуги в община Черноочене, която да осигури равен достъп до услуги за рисковите групи и инструменти за максимално оползотворяване на наличните ресурси. Развитието на партньорствата между общини и сектори, изграждането на мрежи на областно и местно ниво ще способства за съчетаването на наличните и потенциалните ресурси, допълването и съгласуването на дейностите на ангажираните институции от различните сектори с фокус потребителите на услуги, уязвимите общности и групи.

В община Черноочене ще бъдат използвани разнообразни инструменти за сътрудничество като:

· Споразумения за съвместна работа за иницииране и изпълнение на общи дейности и проекти, междуобщински и смесени услуги -  ще се определят се рамкови правила и области на съвместна работа; 

· Обществени форуми, граждански/обществени съвети с постоянно действие; 

· Отворени работни групи, комисии и екипи с участие на всички заинтересовани страни; 

· Провеждане всяка година на срещи между съседни общини за обмен на информация за групи в риск, обсъждане и планиране на съвместни дейности и проекти за подкрепа на целевите групи. Междуобщинските срещи са с участието на всички заинтересовани институции, в чиито компетенции попадат групите в риск (като Д„СП”, Д„БТ”, доставчици на социални и здравни услуги, училища, НПО и др.); 

5. Мониторинг и оценка на изпълнението на Общинската стратегия за развитие на социалните услуги
За изпълнение на Общинската стратегия, по  предложение на Кмета на общината и след съгласуване с Д”СП” и с Обществения съвет по социално подпомагане и услуги към Община Черноочене, ежегодно, до 30 април, Общинският съвет приема Годишен план за развитие на социалните услуги.

Резултатите от наблюдението и оценката се обобщават в Годишен доклад, изготвен от председателя на Обществения съвет. Докладът се внася за обсъждане и одобрение в Общински съвет-Черноочене и се публикува в специализираната електронна страница на общината. 

Стратегията ще бъде актуализирана при необходимост с оглед оптимизиране на заложените цели и постигнати резултати.

За  мониторинга  и  оценката  на  изпълнение  на  Стратегията  се използват  заложените индикатори.   

6. Източници на финансиране

· Основен източник на финансиране в прогнозния период на социалните услуги остава републиканския бюджет. От него ще се финансира главно текущата издръжка на държавно делегираните дейности.

· Финансирането на инвестициите, свързани с основен ремонт, изграждането на нови обекти за социални услуги и тяхното оборудване и обзавеждане, ще бъде осигурено основно от републиканския бюджет, в това число и със средства от оперативните програми.
7. Изпълнение на стратегията
Настоящата стратегия за предоставяне на социални услуги на Община Черноочене 2011–2015 г. формулира основополагащи принципи и стратегически цели за и при предоставянето на видовете социални услуги за всички целеви групи на територията на общината.  

Мерките и дейностите в настоящата Стратегия са формулирани гъвкаво и могат да бъдат променяни в хода на нейното изпълнение с оглед по-ефективно постигане на заложените резултати. Това, което следва да не бъде променяно и в минимална степен да се влияе от вътрешни и външни фактори, са целените резултати. За да бъде осигурено това, както и с оглед на по-целесъобразното и ефективно планиране на инвестициите, е необходима подготовката на годишни планове за изпълнение на отделните стратегически цели. 

      Ефектът от изпълнението на отделните стратегически цели следва да бъде оценяван веднъж годишно – съответствие на постигнатите резултати и въздействия със заложеното в настоящата Стратегия. Въз основа на конкретните изводи Стратегията следва да бъде оценявана и актуализирана всяка година.

Приложение 1
Използвани съкращения
Д„СП” – дирекция „Социално подпомагане”

ДБТ – дирекция „Бюро по труда”
ООН – Организация на обединените нации

Програма СИНДИ е програма на Европейското бюро на Световната здравна организация за профилактика на хроничните неинфекциозни болести (ХНБ). 

РЗИ – Регионална здравна инспекция
РИО на МОМН - Регионалният инспекторат по образование на Министерството на образованието, младежта и науката

РЦПИОВДУСОП - Ресурсният център за подпомагане на интегрираното обучение и възпитание на деца и ученици със специални образователни потребности
ТЕЛК – Териториална експертна лекарска комисия
ЦОП – Център за обществена подкрепа

Приложение 2

Анализ на ситуацията и оценка на потребностите в община Черноочене

